| Medaljeoversikt |
| --- |
| Konkurrerte for Canadas flagg Canada |
| Paralangrenn |
| Paralympiske vinterleker |
| Gull | 2022 Kinas flagg Beijing |  15 km, stående |
| Gull | 2018 Sør-Koreas flagg Pyeongchang |  7,5 km, stående |
| Sølv | 2018 Sør-Koreas flagg Pyeongchang |  4x2,5 km stafett |
| Bronse | 2018 Sør-Koreas flagg Pyeongchang |  Sprint |

**Natalie Wilkie** (født 21. januar 2001 i Salmon Arm i Britisk Columbia) er en canadisk funksjonshemmet idrettsutøver som konkurrerer i paralangrenn og paraskiskyting. Hun er klassifisert i klassen LW8, som er for stående utøvere.

Hun har deltatt i verdenscupen i både paralangrenn og paraskiskyting, og ble paralympisk mester på 15 km langrenn under Paralympiske vinterleker 2022.

Bakgrunn
--------

Wilkie begynte med langrenn fire år gammel, og vokste opp nær skiområdet Larch Hills, ikke langt fra Salmon Arm. I juni 2016 mistet hun fire fingre på venstre hånd, i en ulykke i sløyden på skolen. Hun var tilbake og trente langrenn bare to uker etter ulykken. Hun debuterte internasjonalt innen paralangrenn i 2017, i verdenscupen.

Idrettskarriere
---------------

Wilkie deltok i Verdenscupen i paralangrenn 2017/18, og kom der på ellevteplass i klassen for stående utøvere. Hun ble tatt ut til å representere Canada under Paralympiske vinterleker 2018, som landets yngste deltaker. 17 år gammel vant hun 7,5 km klassisk teknikk under de paralympiske lekene i 2018, og fikk bronse på 1,5 km sprint, og hun deltok på Canadas stafettlag som fikk sølv på 4 x 2,5 km stafett. På 15 km kom hun på sjetteplass.

I Verdenscupen i paralangrenn 2018/19 kom hun på fjerdeplass med 535 poeng, og hun kom på 12. plass i Verdenscupen i paraskiskyting 2018/19. Hun deltok i Para-VM på ski 2019, og kom der på andreplass på langdistanse, og fikk også sølv på miksstafetten. På sprinten og på 5 km kom hun på fjerdeplass. Sesongen etter kom hun på åttendeplass i Verdenscupen i paralangrenn 2019/20 og ellevteplass i Verdenscupen i paraskiskyting 2019/20.

Hun representerer Canada under Paralympiske vinterleker 2022 i Beijing. Der vant hun åpningsøvelsen, som var 15 km.

Referanser
----------

1. 1 2 3  Beijing 2022 - *Natalie Wilkie* Arkivert 8. mars 2022 hos Wayback Machine. besøkt 8. mars 2022.
2. ↑  CBC.ca - *Paralympic gold is just the beginning for Canadian teen Natalie Wilkie*, besøkt 8. mars 2022.
3. ↑  IPC - *World Para Nordic Skiing WC Points - Winter Season 2017/18 - World Cup Overall Rankings - Cross Country*, besøkt 8. mars 2022.
4. ↑  Canadian Paralympic Committee - *Fifty-Five Athletes Named To Canadian Paralympic Team For PyeongChang 2018 Paralympic Winter Games*, besøkt 8. mars 2022.
5. ↑  IPC - *World Para Nordic Skiing WC Points - Winter Season 2019/20 - World Cup Overall Rankings - Cross Country*, besøkt 8. mars 2022.
6. ↑  IPC - *World Para Nordic Skiing WC Points - Winter Season 2019/20 - World Cup Overall Rankings - Biathlon*, besøkt 8. mars 2022.

Eksterne lenker
---------------

* (en) Natalie Wilkie – IPC.infostradasports.com Rediger på Wikidata

* (en) Natalie Wilkie – Paralympic.org Rediger på Wikidata

* (en) Natalie Wilkie – FIS (langrenn) Rediger på Wikidata
* (en) Profil hos Paralympiske vinterleker 2022 Arkivert 8. mars 2022 hos Wayback Machine.